Hrvatski jezik (20. svibnja 2020.)

**Problemski članak – usustavljivanje**

* Dragi osmaši, danas ćete pogledati videopredavanje o problemskom članku. Iz toga predavanja ne morate ništa zapisivati, kao niti rješavati zadatke koje predavačica tijekom videa zadaje.

To će vam predavanje poslužiti kao jedno usustavljivanje i utvrđivanje onoga što ste već pročitali i zapisali u jučerašnjem zadatku, ali i za proširivanje vašega znanja.

* Vama će biti jako korisno i važno da predavanje svakako pogledate i pozorno poslušate jer, kao što sam napisala u uputama za prošli zadatak, bit će vam potrebno jako dobro razumijevanje o pisanju dobrog i kvalitetnog problemskog članka budući da vas uskoro čeka jedna pisana vježba u kojoj ćete i sami trebati pisati jedan problemski članak.
* **Poveznica na predavanje:** <https://www.youtube.com/watch?v=VloBfUm2yfg&list=PL9Mz0Kqh3YKqNMiDs10U0umUFgZ8KQFb-&index=18>.
* U videu ćete vidjeti dobar primjer problemskog članka koji je napisao jedan učenik, dakle vaš vršnjak, a ponovit ćete i pravila koja je potrebno poštovati pri pisanju takve pisane rasprave, a koja ste i sami zapisali nakon čitanja lekcije u udžbeniku.
* Naravno, ako želite, vi sebi možete zapisati neke dijelove iz predavanja za koje smatrate da bi vam mogli biti korisni i pomoći vam kada budete i sami pisali svoj problemski članak.
* Kao što ste mogli zaključiti, iz današnjeg zadatka meni ne morate ništa slati, no vjerujem da ćete predavanje svakako pogledati jer vam ono može samo pomoći i biti od velike koristi, a neće vam ni oduzeti puno vremena jer traje manje od 10 minuta.